Tere!

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt hankija poolt esitatud tingimustele.

1. Üldtingimused
	1. Väikeostu nimetus: „Kaitseriietuse soetamine“.
	2. Hankija kontaktisik: **Ilona Horn**, e-post: **ilona.horn@politsei.ee**.
	3. Ettevõtjatel on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
	4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
	5. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
	6. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
	7. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.

1. Ostetava asja kirjeldus

2.1 Ostetavate esemete kirjeldus on välja toodud allolevas Tabelis 1.

2.2 Ostetavad esemed peavad vastama tehnilises kirjelduses olevale.

2.3 Riietusele antav garantii peab olema vähemalt 12 kuud (üks aasta) alates toote tarnimisest hankijale. Pakkuja võib pakkuda pikemat garantiid. Pakkuja märgib pakutava garantii pikkuse pakkumuses.

Tabel 1. Ostetavate esemete tehniline kirjeldus

|  |  |
| --- | --- |
| Keemiakaitseülikond, näidistoote link: <https://becky.ee/toode/dupont-tychem-2000-c-keemiakaitseulikond/> või sellega samaväärne | * Kummist korduvkasutatav keemiakaitseülikond;
* Kaitseülikonnal peab olema kaitse erinevate kemikaalide eest;
* kaitseülikonnal on kõrge kaelus, teibitud õmblused, tormiklapiga kaetud tõmblukk ja antistaatilised omadused.
* Kaitseülikonnal on elastse kummiga kapuuts, käised, sääreotsad ja keskkoht.
* Kaitseülikonnal peab olema CE kategooria III
* Kaitseülikond peab vastama standarditele EN 1073-2, EN 14126, EN 1149-5 või on nende märgitud nõuete osas vähemalt samaväärne;
* Kogus: 5 tk
 |
| Kummikindad | * Kindad peavad olema kõrge vastupidavusega erinevatele kemikaalidele;
* Kindad on neopreenist või lateksi ja neopreeniga segatud;
* kindad on antibakteriaalse töötlusega ja takistavad bakterite, seente ja teiste mikroorganismide arengut;
* Kinnastel peab olema hea haarduvus kuivades ja niisketes oludes.
* Kindad peavad olema käes mugavad;

Peab vastama järgmistele standarditele:CECAT IIIEN388: 2003 – 2010EN 374-2: 2003EN 374-3: 2003või on nende märgitud nõuete osas vähemalt samaväärne; Kogus: 5 paari |

1. Pakkumuse ettevalmistamine, vormistamine ja esitamine

* 1. Pakkumus peab sisaldama:
		1. pakkumuse kogumaksumust (km-ta), sisaldab ka transpordiga seotud kulusid;
		2. asjade tehnilist kirjeldust (sobivad ka tootelingid);
		3. asjade tarneaega (tarnekoht: Pärnu mnt 139, Tallinn).

* 1. Pakkumus peab olema esitatud hankija kontaktisiku e-posti aadressile ilona.horn@politsei.ee hiljemalt 11.12.2024. kell 14:00. Hilinenud pakkumusi hankija vastu ei võta.

* 1. Hankijal on õigus pakkumuste esitamise tähtaega pikendada.
	2. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

1. Pakkumuste kontrollimine ja eduka pakkumuse valik
	1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
	2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
	3. Vastavaks tunnistatud pakkumuste seast valib hankija eduka pakkumuse välja madalaima hinna alusel.
	4. Kui te soovi pakkumust esitada, palume sellest samuti teavitada käesoleval e-posti aadressil ilona.horn@politsei.ee

1. Arve esitamise tingimused
	1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
	2. E-arve saatmise võimalused:
		1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
		2. hankijale on võimalik saata e-arvet tasuta, kasutades infosüsteeme:
2. e-arveldaja (<http://www.rik.ee/et/e-arveldaja>).
3. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja  piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime (käesoleval juhul Ilona Horn) ja kirjaliku lepingu olemasolul tuleb viidata lepingu numbrile**.
	2. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve  tasutakse 21 kalendripäeva jooksul arvates hankija poolt nõuetekohase arve kättesaamisest.
	3. Asjade vastuvõtmisel kontrollib hankija asjade vastavust väikeostu dokumendis toodud tehnilisele kirjeldusele ja pakkumusele, asjade koguse vastavust väikeostu dokumentidele. Hankija kinnitab e-posti teel akti hiljemalt kolme tööpäeva jooksul pärast täitja poolt asjade üleandmisest.

Lugupidamisega

Ilona Horn

ostujuht

logistikabüroo

administratsioon

Politsei-ja Piirivalveamet

Tel: (+372) 53016729

ilona.horn@politsei.ee

